Den Vest-Sjællandske Avis, 1815-06-28
Der er nu ingen Tvivl paa at jo Krigen vil ufortøvet bryde løs fra alle Sider; den Engelske Regjering har antaget den Operations-Plan, som er aftalt imellem Wellington og Blücher, og hele Wellingtons Armee er brudt op mod Grændsen. Fyrst Blücher har forlagt sit Hovedqvarteer til Sombrefhalvanden Miil norden for Gosselies, hvortil de Franske ere trængte frem; det 1ste Armeecorps under General Ziethen staaer ved Charleri, (men der ere de Franske nu, saa noget synes dog at maatte være forefaldet) det andet Armeecorps i Namur, det tredie under General Thielemann ved Cinen og det fjerde under General Bülow i Lüttich. Østerrigerne har endnu ikke gjort noget Angreb, Fyrsten af Schwarzenberg er upasselig og den Østerrigske og Russiske Keisers Hovedqvarteer er endnu ikke kommet til Manheim, desuden har Høitidelighederne i Stuttgardt opholdt dem, hvor en Forlovelse finder Sted imellem Kronprindsen af Würtemberg, og den russiske Keisers Søster Erkehertuginden af Oldenborg; Kongen af Preussen er endnu ikke afreist til Armeen. Det seer ikke ud som at Russerne i noget stort Antal ere komne til Rhinen, i det mindste skrives fra Nürnberg at den 17de Juni er den første Afdeling af den Russiske Armee under General Langeron passeret derigjennem, og Nürnberg er 32 Mile fra Rhinen. To Russiske Fregatter Archipel og Argus paa 48 Kanoner convojerer Transportskibe med Levnetsmidler for den Russiske Armee, som skal samle sig i Nederlandene og har tillige 2000 øvede Matroser ombord for at bruges ved Armeens Passage over Floderne. Frankerige faaer endnu en Fiende til, da Storsultanen ogsaa har tiltraadt de allierede Magters Declaration imod ham, saaledes er nu hele Europa Frankeriges Fiende. Formodentlig har Napoleon prøvet paa Underhandlinger mod Tyrkiet; da en Baron Saizien var bleven afsendt med en Flotille til Levanten, hvorfra han er kommen tilbage og hvoraf ingen anden Virkning spores, uden at den franske Consul i Smyrna har ved hans Ankomst dertil erklæret sig for Napoleon. De Engelske optage endnu ikke de Franske Koffardieskibe men blot Krigskibene. Napoleon gjør imod disse sine mange Fiender de kraftfuldeste Foranstaltninger baade til Forsvar og til Angreb. Rheims befæstes. Prindsen af Eckmühl (D'Avoust) bliver tilbage i Paris som General-Gouverneur. Fire Corps Cavallerie hver paa to Divisioner opstilles under Marschal Grouchy og commanderes af Generalerne Exelmanns, Pajol, Milhand og Kellermann. Nordarmeen, hvorved Napoleon selv er, bestaaer af 120,080, Militairene er ham meget hengiven, saaledes gave nyelig Jægerne til Hest Armeens Deputerede til Maimarken et Giestebud paa 500 Couverts, og da det var forbi bare. Officierene Napoleons Buste, med Musikantere foran, omkring paa Gaderne i Paris. Om Jnsurgenterne høres dennegang intet; men Gouverneuren Linøis paa den Vestindiske Øe Martinique har bevaret den for Ludvig den 18de og ved Beboernes Hielp tvunget Garnisonen, som var Napoleon hengiven at indskibe sig til Frankerige. Napoleon lader lægge Beslag paa Spanske og Portugisiske Skibe og consiskerer, disse Nationers Eiendom, i Frankerige. Den gamle Forsvarer af Polens Frihed General Koscinsko har forladt Paris og er kommen til Wien for videre at afgaae til Warschau.